E. Angyalová, poslankyňa: (2007-02-08):
Na základe § 82 ods. 2 zákona Národnej rady o rokovacom poriadku sú podané tieto pozmeňujúce návrhy. 1. Bod 28. znie: 28. § 19 vrátane nadpisu znie: „§ 19 Pokuty.“ Ods. 1: „Obvodný úrad tomu, kto podľa § 3 ods. 1 neuzavrie poistnú zmluvu, uloží pokutu od 500 do 100 tisíc slovenských korún.“ Ods. 2: „Obvodný úrad na základe oznámenia kancelárie podľa § 25 ods. 3 vyzve bez zbytočného odkladu toho, kto má podľa § 3 ods. 1 povinnosť uzavrieť poistnú zmluvu, aby do 7 pracovných dní od doručenia výzvy predložil doklad preukazujúci existenciu poistenia zodpovednosti.“ Ods. 3: „Pri ukladaní pokuty podľa ods. 1 sa prihliada na závažnosť porušenia povinnosti o dĺžku trvania protiprávneho stavu.“ Ods. 4: „Pokuta podľa ods. 1 sa môže uložiť do 2 rokov odo dňa, keď sa obvodný úrad o porušení povinnosti dozvedel. Najneskôr však do 3 rokov odo dňa, keď k porušeniu povinnosti došlo.“ Ods. 5: „Na konanie o uložení pokuty podľa ods. 1 je miestne príslušný obvodný úrad v mieste trvalého pobytu alebo sídla držiteľa vlastníka alebo prevádzkovateľa motorového vozidla.“ Ods. 6: „Pokutu podľa ods. 1 vymáha obvodný úrad. Výnosy z pokút sú príjmom štátneho rozpočtu.“ Ods. 7: „Na konanie a uloženie pokuty podľa ods. 1 sa vzťahuje všeobecný predpis o správnom konaní, ak tento zákon neustanovuje inak.“ Bod 48. znie: 48. Za § 28b sa vkladá § 28c, ktorý vrátane nadpisu znie: „§ 28c) prechodné ustanovenia k úpravám účinným od 1. apríla 2007.“ Ods. 1: „Od 1. apríla 2007 do 31. decembra 2008 limit poistného plnenia z jednej škodovej udalosti podľa § 7 ods. 2 musí byť najmenej a) 19 miliónov korún za škodu podľa § 4 ods. 2 písm. a) a nákladov podľa § 4 ods. 3 na každého zraneného alebo usmrteného, b) 5 miliónov korún za škodu podľa § 4 ods. 2 písm. b) až d).“ Ods. 2: „Od 1. januára 2009 do 31. decembra 2011 limit poistného plnenia z jednej škodovej udalosti podľa § 7 ods. 2 musí byť najmenej a) 2,5 milióna eur za škodu podľa § 4 ods. 2 písm. a) a nákladov podľa § 4 ods. 3 bez ohľadu na počet zranených alebo usmrtených, b) 500 tisíc eur za škodu podľa § 4 ods. 2 písm. b) až d) bez ohľadu na počet poškodených.“ Ods. 3: „Ustanovenie § 7 ods. 3 sa na zníženie poistného plnenia neuplatní do 31. decembra 2008, ak sa na poistné plnenie vzťahuje limit poistného plnenia podľa ods. 1. písm. a).“ Ods. 4: „Pre nároky zo škodovej udalosti platia limity poistného plnenia účinné v deň vzniku škodovej udalosti.“ Ods. 5: „Konania o uložení pokuty podľa § 19 ods. 1 písm. a) v znení účinnom do 31. marca 2007 začaté a právoplatne neukončené sa dokončia podľa § 9 v znení účinnom do 31. marca 2007. Konania o uložení pokuty podľa § 19 ods. 1 písm. b) v znení účinnosti do 31. marca 2007 začaté a právoplatne neukončené sa zastavia. Dvojročná lehota na uloženie pokuty podľa § 19 ods. 4 v znení účinnom od 1. apríla 2007 sa prvýkrát uplatní v konaní o uložení pokuty za porušenie povinnosti, o ktorom sa obvodný úrad dozvedel po 31. marci 2007.“ Ods. 6: „Právne vzťahy vzniknuté z poistenia zodpovednosti pred 1. aprílom 2007 zostávajú nedotknuté.“ Odôvodnením tohto návrhu je úprava § 28c, teda nadväzuje na nové znenie § 19, keďže existujúce znenie nie je úplné. Konania o uložení pokuty za neuposlúchnutie výzvy, ktoré už podľa nového znenia § 19 nebude sankcionované, obvodný úrad na základe nového znenia v § 28c ods. 5 zastaví. Prosím vás o podporu.